# data[].attributes.body
Είμαστε έτοιμοι και έτοιμες για να ξεκινήσουμε το ταξίδι μας από τη Θεσσαλονίκη για το Λουξεμβούργο. Τα παιδιά περιμένουν με ενθουσιασμό να γνωρίσουν το σχολείο υποδοχής Schola Europaea Luxembourg I και τις οικογένειες που θα τους φιλοξενήσουν. Στο αεροδρόμιο του Λουξεμβούργου τους περιμένουν από νωρίς με μεγάλη χαρά οι οικογένειες και η υποδοχή είναι ιδιαίτερα θερμή.

# data[].attributes.body
Στις 8 το πρωί βρισκόμαστε όλοι και όλες στο Ευρωπαϊκό Σχολείο του Λουξεμβούργου. Μας υποδέχεται η διευθύντρια του σχολείου και οι εκπαιδευτικοί που θα μας συνοδέυουν τις επόμενες ημέρες. Γνωρίζουμε τις τάξεις που θα μας φιλοξενήσουν και όλοι μαζί συμμετέχουμε στην ξενάγηση στο σχολείο που ετοίμασαν για εμάς εκπαιδευτικοί και μαθητές. Στους μαθητές και τις μαθήτριές μας κάνει εντύπωση το μέγεθος του σχολείου, το πλήθος και το μέγεθος των αιθουσών, όπως για παράδειγμα η αίθουσα χαλάρωσης, η αίθουσα ξυλουργικής, η αίθουσα που μαγειρεύουν οι μαθητές/τριες, η αίθουσα πειραμάτων και το γυμναστήριο. Στη συνέχεια, οι μαθητές/τριες του σχολείου μας παρουσιάζουν το σχολείο μας και τις δράσεις αυτού στα παιδιά και τους εκπαιδευτικούς του σχολείου υποδοχής. Στους μαθητές και τις μαθήτριες του Ευρωπαϊκού Σχολείου κάνει θετική εντύπωση ο τρόπος που δουλεύουμε το μάθημα της φυσικής στο σχολείο μας μέσα από "hands on" πειράματα.

# data[].attributes.body
Οι μαθητές και μαθήτριες του σχολείου μας συμμετέχουν σε κοινό project με τους/τις μαθητές/τριες του σχολείου υποδοχής με θέμα την προστασία του περιβάλλοντος. Συνεργάζονται σε μικτές ομάδες και δημιουργούν posters. Η μέρα κλείνει παίρνοντας όλοι μαζί το γεύμα μας στο εστιατόριο του σχολείου.

# data[].attributes.body
Σήμερα οι εκπαιδευτικοί και οι μαθητές/τριες του σχολείου υποδοχής ετοίμασαν για εμάς επίσκεψη στο Ευρωπαϊκό Κοινοβούλιο του Λουξεμβούργου. Ξεκινήσαμε με το τραμ της πόλης του Λουμβούργου. Φτάνοντας στο Ευρωπαϊκό Κοινοβούλιο συμμετείχαμε σε μια προσομοίωση συνεδρίασης και παρακολουθήσαμε παρουσίαση που ετοίμασαν για εμάς. Ακολούθησε συζήτηση γνωρίζοντας έννοιες και αξίες της Ευρωπαϊκής Ένωσης και η επίσκεψη έκλεισε με διαδραστικές δραστηριότητες μέσα στον χώρο του Κοινοβουλίου. Επιστρέψαμε στο σχολείο περπατώντας γνωρίζοντας τα πάρκα της περιοχής.

# data[].attributes.body
Σήμερα παίρνουμε το τρένο μαζί με την ομάδα μαθητών/τριών και εκπαιδευτικών του σχολείου υποδοχής (στα παιδιά κάνει εντύπωση πως όλα τα μέσα μεταφοράς στο Λουξεμβούργο είναι δωρεάν), διασχίζουμε την επαρχία του Λουξεμβούργου και μετά από ταξίδι περίπου μιας ώρας φτάνουμε στο Luxembourg Science Center/Luxembourg Esero. Εκεί συμμετέχουμε όλοι μαζί σε διαδραστικά πειράματα που στηρίζονται σε αρχές της φυσικής, της χημείας, της βιολογίας και των μαθηματικών. Ο ενθουσιασμός των παιδιών είναι μεγάλος!

# data[].attributes.body
Τελευταία ημέρα μας στο σχολείο υποδοχής και όλοι μαζί, φιλοξενούμενοι και οικοδεσπότες, κάνουμε περίπατο στην πόλη του Λουξεμβούργου και τις χριστουγεννιάτικες αγορές της και επισκεπτόμαστε το Μουσείο Φυσικής Ιστορίας. Οι μαθητές και μαθήτριές μας μεταμορφώνονται σε εξερευνητές και συμμετέχουν σε διαδραστικές δραστηριότητες γνωρίζοντας στο φυσικό περιβάλλον της χώρας. Επιστρέφοντας στο σχολείο ευχαριστούμε και αποχαιρετούμε τους/τις εκπαιδευτικούς και τις ομάδες των μαθητών/τριών του σχολείου υποδοχής. Συναντάμε τον διευθυντή όλου του σχολικού συγκροτήματος και τον ευχαριστούμε για τη φιλοξενία. Είμαστε όλοι πολύ συγκινημένοι. Ανταλλάσσουμε δώρα και δίνουμε νέο ραντεβού στη χώρα μας.

# data[].attributes.body
Σήμερα η μέρα μάς βρίσκει στο σχολείο υποδοχής. Όλοι μαζί κατασκευάζουμε με υλικά καθημερινής χρήσης οχήματα που κινούνται με τη βοήθεια της ηλιακής ενέργειας. Οι μαθητές και μαθήτριες χωρισμένοι/ες σε μικτές ομάδες μελετούν τους κανόνες μηχανικής, συνεργάζονται και κάθε ομάδα στήνει το δικό της rover. Προσθέτουν τα ηλικά panels και με τη βοήθεια λαμπτήρων συμμετέχουν σε αγώνα ταχύτητας. Τα rover της κάθε ομάδας είναι έτοιμα για την αποστολή τους στον πλανήτη Άρη. Μετά την ολοκλήρωση της δραστηριότητας, συμμετέχουμε σε διδασκαλία των μαθηματικών γνωρίζοντας την ηλεκτρονική εφαρμογή που χρησιμοποιούν στο σχολείο υποδοχής. Τα παιδιά ενθουσιάζονται και οι εκπαιδευτικοί παίρνουν πληροφορίες για αυτήν προκειμένου να αξιοποιηθεί στο σχολείο μας μετά την επιστροφή μας.

# data[].attributes.headline
Ημέρα επιστροφής

# data[].attributes.subject
Ημέρα επιστροφής

# data[].attributes.body
Φτάσαμε στο τέλος της εκπαιδευτικής μας επίσκεψης στο Ευρωπαϊκό Σχολείο του Λουξεμβούργου. Συναντιόμαστε στο αεροδρόμιο για να ξεκινήσει το ταξίδι επιστροφής. Η ατμόσφαιρα είναι συγκινητική. Αγκαλιές, δάκρυα συγκίνησης, πολλά "ευχαριστώ" και ραντεβού νέων συναντήσεων το καλοκαίρι στην Ελλάδα μεταξύ των μαθητών /τριών μας και των οικογενειών που τους φιλοξένησαν.